2017. gada 12. decembrī Noteikumi Nr. 744

Rīgā (prot. Nr. 61 47. §)

**Jaunās pārtikas atbilstības klasifikācijas un kvalitātes prasību novērtēšanas kārtība**

Izdoti saskaņā ar

[Pārtikas aprites uzraudzības likuma](https://likumi.lv/ta/id/47184-partikas-aprites-uzraudzibas-likums)

[4. panta](https://likumi.lv/ta/id/47184-partikas-aprites-uzraudzibas-likums#p4) ceturto daļu

1. Noteikumi nosaka kārtību, kādā novērtējama jaunās pārtikas atbilstība klasifikācijas un kvalitātes prasībām saskaņā ar Eiropas Parlamenta un Padomes 2015. gada 25. novembra Regulu (ES) Nr. 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (turpmāk – Regula Nr. 2015/2283).

2. Regulas Nr. 2015/2283 4. panta 2. un 3. punktā noteiktos dalībvalsts uzdevumus saistībā ar jaunās pārtikas statusa noteikšanu pilda Pārtikas un veterinārais dienests.

3. Lai saņemtu atļauju jauna pārtikas produkta izplatīšanai tirgū, persona atbilstoši Regulas Nr. 2015/2283 10. panta 1. punktam iesniedz pieteikumu Eiropas Komisijā.

4. Pārtikas drošības, dzīvnieku veselības un vides zinātniskais institūts "BIOR" pilda Regulas Nr. 2015/2283 15. panta 2. punktā noteikto dalībvalsts uzdevumu.

5. Atzīt par spēku zaudējušiem Ministru kabineta 2011. gada 5. jūlija noteikumus Nr. 525 "Kārtība, kādā novērtējama jaunās pārtikas atbilstība klasifikācijas un kvalitātes prasībām" (Latvijas Vēstnesis, 2011, 105. nr.).

6. Noteikumi stājas spēkā 2018. gada 1. janvārī.

Ministru prezidents Māris Kučinskis

Zemkopības ministrs Jānis Dūklavs